Statsadvokaten: Derfor skal Øygard dømmes
- Allerede fra 8. januar 2010 har han en kontakt med jenta som bekrefter kjæresteforholdet mellom de to. Uansett hva han måtte si om stammespråk i Skype-meldingene, er det ingen tvil om at de to har et kjæresteforhold, sa Klundseter. Han viste også til sms-kontakt mellom de to etter at Øygard skal ha blitt sjalu over å ha sett jenta sitte i armkroken til en jevnaldrende gutt. - Han sendte sms-en: «Men er ikke vi kjærester, da?», noe hun besvarte med «Ja, vi er kanskje det», sa Klundseter. Den sjalu kjæresten Øygard kom ifølge Klundseter best til syne da han forsto at han var i ferd med å miste jenta. Han viste til hvordan den tiltalte Arbeiderparti-ordføreren agerte lørdag 17. september 2011 - dagen med den mye omtalte bussturen og dagen da jenta fortalte foreldrene om overgrepene. - Øygard sier han ble anmeldt fordi han hadde presset jenta for hardt etter å ha tatt henne i løgn, at hun var redd for foreldrene. Dette stemmer ikke. Hun var i ferd med å glippe ut av hendene hans, han var sjalu, og opptrådte deretter, sa Klundseter.Klundseter viste til at jenta skal ha blitt utsatt for 40-50 samleier, og at det første overgrepet skal ha funnet sted før hun fylte 14 år. - Vi som voksenpersoner som har et ansvar for hvordan vi omgås barn. Det er vi som voksenpersoner som må ta ansvar. Selv om et barn viser seksualisert atferd, er det vi som voksenpersoner som må avstå, sa Klundseter. Statsadvokaten pekte på flere skjerpende momenter. Skjerpende er det at Øygard ifølge påtalemyndigheten har utnyttet fascinasjonen jenta har hatt for ham, at han utnyttet et avhengighetsforhold og den kontakten han har hatt med jenta på Skype. VG Direkte:Referat fra rettsdag 16Klundseter la ned påstand om fengsel i fire år for Øygard. Dette er hovedmomentene som statsadvokaten mener beviser at Arbeiderparti-ordføreren er skyldig: **Skype-samtalene Klundseter vektla i sin prosedyre Skype-samtalene mellom jenta og Øygard, og den seksualiserte tonen de hadde der. - Er det noen som tror at han da holder fingrene fra fatet når han er alene med jenta på samme hotellrom og i samme seng? spurte aktor retorisk. Han mener også at innholdet i Skype-samtalene beviser at de to hadde et kjæresteforhold.Øygard fortalte aldri foreldrene til jenta at de sov på samme rom når de var på overnattingsturer sammen, men overlot til jenta å informere om dette. - Han har sagt at han har snakket med mange som har ment det er naturlig at han delte seng med jenta. Jeg tilhører ikke den kategorien som føler sånn. Grunnen til det er at han og NN hadde ikke kjent hverandre veldig lenge før de overnatter i samme seng. Vi snakker om et barn som er i tidlig tenår. Hun er i puberteten, og hun er 14 år og eldre. Dette er ikke naturlig. - Og enda verre er det at han som voksen ikke har snakket med hennes foreldre om hvordan de innretter seg når de overnatter. Han overlater det til jenta å si det til mor og far. Er det noen som kan legge til grunn at moren synes dette var greit? Jeg tror ikke det.- Vi har trafikkdata på en periode på cirka tre måneder. Jeg viser til politiet sin gjennomgang. Det er cirka 4000 kontaktpunkter mellom disse på telefonene. Poenget er at dette er en meget tett kontakt. Det grenser opp mot det ekstreme.Klundseter vektla at jenta har vært konsekvent i sin forklaring - helt fra første avhør og frem til hun forklarte seg i retten. - Jeg ber retten merke seg at da jenta forklarte seg i halvannen dag i retten, gjorde hun det uten en gul lapp eller notater, mens tiltalte hadde med seg ganske utfyllende notater i vitneboksen. Statsadvokaten pekte på at de slettede sms-ene som Kripos fant forrige helg. Disse var ukjente da jenta forklarte seg i retten den første uken. - Innholdet i dem stemmer overens med det jenta har forklart, sier Klundseter.Klundseter viste til tonen i kontakten Øygard hadde med jenta på Skype og sms. Denne står i sterk kontrast til Øygards påstand om at han var en omsorgsperson for henne fordi hun hadde en vanskelig familiesituasjon. - Alt viser at det er en bløff, for å si det rett ut. For hvordan i all verden kunne han, med dette bakteppet, snakke med NN på Skype på den måten han gjorde? Hva slags ord og uttrykk er det han bruker for å bygge opp denne jenta, som skal ha hatt det så vanskelig, spurte aktor.Mobildekningen på seteren som Øygard disponerer i Finndalen har vært et tilbakevendende tema i retten. Dette fordi jenta har hevdet at hun og Øygard har hatt hyppig mobilkontakt en gang de oppholdt seg på to ulike setrer. Øygard og flere andre vitner har benektet at det er mobildekning på setra til Øygard-familien. - Dekningskartet viser dårlig eller ingen dekning, men det kan være mulig å sende sms. I noen tilfeller har vi sett at det er kraftig refleksjon fra fjellsiden kan gi såpass dekning at det er mulig å sende sms, sa Klundseter.
Statsadvokat Thorbjørn Klundseter tegnet et bilde av en sjalu Rune Øygard som var i et kjæresteforhold med den 37 år yngre jenta.